CELEX: 32019D1970
Language: sl
Date: 2019-11-26 00:00:00
Title: Izvedbeni sklep Komisije (EU) 2019/1970 z dne 26. novembra 2019 o spremembi Priloge II k Odločbi 93/52/EGS glede priznanja statusa, uradno prostega bruceloze (B. melitensis), in Priloge II k Odločbi 2003/467/ES glede priznanja statusa, uradno prostega bruceloze, nekaterih regij Španije, ter Prilog I in II k Odločbi 2008/185/ES glede statusa, prostega bolezni, in programov za izkoreninjenje bolezni Aujeszkega za nekatere regije Italije (notificirano pod dokumentarno številko C(2019) 8378) (Besedilo velja za EGP)

28.11.2019   
               
               
                  SL
               
               
                  Uradni list Evropske unije
               
               
                  L 307/47
               
            
         IZVEDBENI SKLEP KOMISIJE (EU) 2019/1970
         z dne 26. novembra 2019
         o spremembi Priloge II k Odločbi 93/52/EGS glede priznanja statusa, uradno prostega bruceloze (B. melitensis), in Priloge II k Odločbi 2003/467/ES glede priznanja statusa, uradno prostega bruceloze, nekaterih regij Španije, ter Prilog I in II k Odločbi 2008/185/ES glede statusa, prostega bolezni, in programov za izkoreninjenje bolezni Aujeszkega za nekatere regije Italije
         (notificirano pod dokumentarno številko C(2019) 8378)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 91/68/EGS z dne 28. januarja 1991 o pogojih v zvezi z zdravstvenim varstvom živali, ki urejajo trgovanje znotraj Skupnosti z ovcami in kozami (1), ter zlasti oddelka II poglavja 1 Priloge A k Direktivi,
         ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (2), ter zlasti člena 9(2), člena 10(2) in odstavka 7 Priloge A.II k Direktivi,
         ob upoštevanju naslednjega:
         
                     (1)
                  
                  
                     Direktiva 91/68/EGS opredeljuje pogoje v zvezi z zdravstvenim varstvom živali, ki urejajo trgovino z ovcami in kozami v Uniji. Določa pogoje, pod katerimi se države članice ali regije držav članic lahko priznajo kot uradno proste bruceloze (B. melitensis) glede čred ovc in koz.
                  
               
                     (2)
                  
                  
                     Odločba Komisije 93/52/EGS (3) določa, da so regije držav članic iz Priloge II k Odločbi priznane kot uradno proste bruceloze (B. melitensis) glede čred ovc in koz v skladu s pogoji iz Direktive 91/68/EGS.
                  
               
                     (3)
                  
                  
                     Španija je Komisiji predložila dokumentacijo, ki dokazuje, da avtonomna skupnost Murcija, provinca Toledo avtonomne skupnosti Kastilja - Manča ter province Huelva, Sevilja in Kordova avtonomne skupnosti Andaluzija izpolnjujejo pogoje, določene v Direktivi 91/68/EGS, da bi se priznale kot uradno proste bruceloze (B. melitensis) glede čred ovc in koz.
                  
               
                     (4)
                  
                  
                     Po oceni dokazne dokumentacije bi bilo treba avtonomno skupnost Murcija, provinco Toledo avtonomne skupnosti Kastilja - Manča ter province Huelva, Sevilja in Kordova avtonomne skupnosti Andaluzija priznati kot uradno proste bruceloze (B. melitensis) glede čred ovc in koz.
                  
               
                     (5)
                  
                  
                     Prilogo II k Odločbi 93/52/EGS bi bilo zato treba ustrezno spremeniti.
                  
               
                     (6)
                  
                  
                     Direktiva 64/432/EGS se uporablja za trgovino z govedom in prašiči znotraj Unije. Določa pogoje, v skladu s katerimi se lahko država članica ali regija države članice prizna kot uradno prosta bruceloze glede čred goveda.
                  
               
                     (7)
                  
                  
                     Člen 2 Odločbe Komisije 2003/467/ES (4) določa, da je treba regije držav članic iz poglavja 2 Priloge II k Odločbi priznati kot uradno proste bruceloze glede čred goveda.
                  
               
                     (8)
                  
                  
                     Španija je Komisiji predložila dokumentacijo, ki dokazuje, da avtonomna skupnost Aragonija in provinca Leon avtonomne skupnosti Kastilja in Leon izpolnjujeta pogoje iz Direktive 64/432/EGS, da bi bili priznani kot regiji, uradno prosti bruceloze glede čred goveda.
                  
               
                     (9)
                  
                  
                     Po oceni navedene dokazne dokumentacije bi bilo treba avtonomno skupnost Aragonija in provinco Leon avtonomne skupnosti Kastilja in Leon priznati kot uradno prosti bruceloze glede čred goveda.
                  
               
                     (10)
                  
                  
                     Prilogo II k Odločbi 2003/467/ES bi bilo zato treba ustrezno spremeniti.
                  
               
                     (11)
                  
                  
                     Člen 10 Direktive 64/432/EGS določa, da če država članica meni, da je njeno ozemlje ali del njenega ozemlja prost bolezni Aujeszkega, mora Komisiji predložiti ustrezno dokazno dokumentacijo. Določa tudi, da se za trgovino s prašiči znotraj Unije lahko zahtevajo dodatna jamstva.
                  
               
                     (12)
                  
                  
                     Člen 9 Direktive 64/432/EGS določa, da država članica, ki ima nacionalni program obveznega nadzora za bolezen Aujeszkega na delu svojega ozemlja, lahko predloži program Komisiji v odobritev. Določa tudi, da se za trgovino s prašiči znotraj Unije lahko zahtevajo dodatna jamstva.
                  
               
                     (13)
                  
                  
                     Odločba Komisije 2008/185/ES (5) določa dodatna jamstva za premike prašičev med državami članicami. Navedena jamstva so povezana z razvrstitvijo držav članic ali njihovih regij glede na njihov status v zvezi z boleznijo Aujeszkega.
                  
               
                     (14)
                  
                  
                     V Prilogi I k Odločbi 2008/185/ES so navedene države članice ali regije držav članic, ki so proste bolezni Aujeszkega.
                  
               
                     (15)
                  
                  
                     Italija je Komisiji predložila dokumentacijo, ki dokazuje, da dežela Furlanija - Julijska krajina izpolnjuje pogoje iz Odločbe 2008/185/ES, da bi bila priznana kot regija, uradno prosta bolezni Aujeszkega.
                  
               
                     (16)
                  
                  
                     Po oceni navedene dokazne dokumentacije bi bilo treba deželo Furlanijo - Julijsko krajino priznati kot prosto bolezni Aujeszkega.
                  
               
                     (17)
                  
                  
                     Prilogo I k Odločbi 2008/185/ES bi bilo zato treba ustrezno spremeniti.
                  
               
                     (18)
                  
                  
                     V Prilogi II k Odločbi 2008/185/ES so navedene države članice ali njihove regije, v katerih se izvajajo odobreni nacionalni programi nadzora za izkoreninjenje bolezni Aujeszkega.
                  
               
                     (19)
                  
                  
                     Italija je Komisiji predložila dokazno dokumentacijo, da bi se odobrili njeni programi nadzora za izkoreninjenje bolezni Aujeszkega za deželi Piemont in Umbrija ter da bi se navedeni deželi ustrezno navedli v Prilogi II k Odločbi 2008/185/ES.
                  
               
                     (20)
                  
                  
                     Po oceni navedene dokazne dokumentacije bi bilo treba potrditi programe nadzora za izkoreninjenje bolezni Aujeszkega za deželi Piemont in Umbrija.
                  
               
                     (21)
                  
                  
                     Prilogo II k Odločbi 2008/185/ES bi bilo zato treba ustrezno spremeniti.
                  
               
                     (22)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Priloga II k Odločbi 93/52/EGS se spremeni v skladu s Prilogo I k temu sklepu.
         
         
            Člen 2
            Priloga II k Odločbi 2003/467/ES se spremeni v skladu s Prilogo II k temu sklepu.
         
         
            Člen 3
            Prilogi I in II k Odločbi 2008/185/ES se nadomestita z besedilom iz Priloge III k temu sklepu.
         
         
            Člen 4
            Ta sklep je naslovljen na države članice.
         
         
            V Bruslju, 26. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 46, 19.2.1991, str. 19.
         
            (2)  UL 121, 29.7.1964, str. 1977/64.
         
            (3)  Odločba Komisije 93/52/EGS z dne 21. decembra 1992 o ugotovitvi skladnosti nekaterih držav članic ali regij z zahtevami glede bruceloze (B. melitensis) in o priznanju statusa države članice ali regije, uradno proste te bolezni (UL L 13, 21.1.1993, str. 14).
         
            (4)  Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (UL L 156, 25.6.2003, str. 74).
         
            (5)  Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (UL L 59, 4.3.2008, str. 19).
      
      
         
            PRILOGA I
            V Prilogi II k Odločbi 93/52/EGS se vnos za Španijo nadomesti z naslednjim:
            „V Španiji:
            
                        —
                     
                     
                        avtonomna skupnost Aragonija,
                     
                  
                        —
                     
                     
                        avtonomna skupnost Andaluzija: province Kadiz, Kordova, Huelva in Sevilja,
                     
                  
                        —
                     
                     
                        avtonomna skupnost Asturija,
                     
                  
                        —
                     
                     
                        avtonomna skupnost Balearski otoki,
                     
                  
                        —
                     
                     
                        avtonomna skupnost Kanarski otoki,
                     
                  
                        —
                     
                     
                        avtonomna skupnost Kantabrija,
                     
                  
                        —
                     
                     
                        avtonomna skupnost Kastilja - Manča,
                     
                  
                        —
                     
                     
                        avtonomna skupnost Kastilja in Leon,
                     
                  
                        —
                     
                     
                        avtonomna skupnost Katalonija,
                     
                  
                        —
                     
                     
                        avtonomna skupnost Extremadura,
                     
                  
                        —
                     
                     
                        avtonomna skupnost Galicija,
                     
                  
                        —
                     
                     
                        avtonomna skupnost Rioja,
                     
                  
                        —
                     
                     
                        avtonomna skupnost Madrid,
                     
                  
                        —
                     
                     
                        avtonomna skupnost Murcija,
                     
                  
                        —
                     
                     
                        avtonomna skupnost Navarra,
                     
                  
                        —
                     
                     
                        avtonomna skupnost Baskija,
                     
                  
                        —
                     
                     
                        avtonomna skupnost Valencija.“
                     
                  
      
      
         
            PRILOGA II
            V poglavju 2 Priloge II k Odločbi 2003/467/ES se vnos za Španijo nadomesti z naslednjim:
            „V Španiji:
            
                        —
                     
                     
                        avtonomna skupnost Andaluzija: province Almerija, Granada in Jaén,
                     
                  
                        —
                     
                     
                        avtonomna skupnost Aragonija,
                     
                  
                        —
                     
                     
                        avtonomna skupnost Asturija,
                     
                  
                        —
                     
                     
                        avtonomna skupnost Balearski otoki,
                     
                  
                        —
                     
                     
                        avtonomna skupnost Kanarski otoki,
                     
                  
                        —
                     
                     
                        avtonomna skupnost Kastilja - Manča,
                     
                  
                        —
                     
                     
                        avtonomna skupnost Kastilja in Leon, province Burgos, Leon, Sorija, Valladolid in Zamora,
                     
                  
                        —
                     
                     
                        avtonomna skupnost Katalonija,
                     
                  
                        —
                     
                     
                        avtonomna skupnost Galicija,
                     
                  
                        —
                     
                     
                        avtonomna skupnost Rioja,
                     
                  
                        —
                     
                     
                        avtonomna skupnost Madrid,
                     
                  
                        —
                     
                     
                        avtonomna skupnost Murcija,
                     
                  
                        —
                     
                     
                        avtonomna skupnost Navarra,
                     
                  
                        —
                     
                     
                        avtonomna skupnost Baskija,
                     
                  
                        —
                     
                     
                        avtonomna skupnost Valencija.“
                     
                  
      
      
         
            PRILOGA III
            
               
                  
                     „PRILOGA I
                     Države članice ali regije držav članic, proste bolezni Aujeszkega, v katerih je cepljenje prepovedano
                     
                                 
                                    Oznaka ISO
                                 
                              
                              
                                 
                                    Država članica
                                 
                              
                              
                                 
                                    Regije
                                 
                              
                           
                                 BE
                              
                              
                                 Belgija
                              
                              
                                 vse regije
                              
                           
                                 CZ
                              
                              
                                 Češka
                              
                              
                                 vse regije
                              
                           
                                 DK
                              
                              
                                 Danska
                              
                              
                                 vse regije
                              
                           
                                 DE
                              
                              
                                 Nemčija
                              
                              
                                 vse regije
                              
                           
                                 IE
                              
                              
                                 Irska
                              
                              
                                 vse regije
                              
                           
                                 FR
                              
                              
                                 Francija
                              
                              
                                 Departmaji Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                              
                           
                                 IT
                              
                              
                                 Italija
                              
                              
                                 avtonomna pokrajina Bolzano
                                 dežela Furlanija - Julijska krajina
                              
                           
                                 CY
                              
                              
                                 Ciper
                              
                              
                                 vse regije
                              
                           
                                 LU
                              
                              
                                 Luksemburg
                              
                              
                                 vse regije
                              
                           
                                 HU
                              
                              
                                 Madžarska
                              
                              
                                 vse regije
                              
                           
                                 NL
                              
                              
                                 Nizozemska
                              
                              
                                 vse regije
                              
                           
                                 AT
                              
                              
                                 Avstrija
                              
                              
                                 vse regije
                              
                           
                                 PL
                              
                              
                                 Poljska
                              
                              
                                 Podlaško vojvodstvo, naslednja okrožja: augustówski, białostocki, Białystok, bielski, hajnowski, moniecki, sejneński, siemiatycki, sokólski, suwalski, Suwałki
                              
                           
                                 SI
                              
                              
                                 Slovenija
                              
                              
                                 vse regije
                              
                           
                                 SK
                              
                              
                                 Slovaška
                              
                              
                                 vse regije
                              
                           
                                 FI
                              
                              
                                 Finska
                              
                              
                                 vse regije
                              
                           
                                 SE
                              
                              
                                 Švedska
                              
                              
                                 vse regije
                              
                           
                                 UK
                              
                              
                                 Združeno kraljestvo
                              
                              
                                 vse regije
                              
                           
               
               
                  
                     „PRILOGA II
                     Države članice ali regije držav članic, v katerih se izvajajo odobreni nacionalni programi nadzora za izkoreninjenje bolezni Aujeszkega
                     
                                 
                                    Oznaka ISO
                                 
                              
                              
                                 
                                    Država članica
                                 
                              
                              
                                 
                                    Regije
                                 
                              
                           
                                 ES
                              
                              
                                 Španija
                              
                              
                                 vse regije
                              
                           
                                 IT
                              
                              
                                 Italija
                              
                              
                                 dežela Emilija - Romanja
                                 dežela Lombardija
                                 dežela Piemont
                                 dežela Umbrija
                                 dežela Benečija
                              
                           
                                 LT
                              
                              
                                 Litva
                              
                              
                                 vse regije
                              
                           
                                 PL
                              
                              
                                 Poljska
                              
                              
                                 Spodnješlezijsko vojvodstvo: vsa okrožja;
                                 Kujavsko-pomorjansko vojvodstvo: vsa okrožja;
                                 Lublinsko vojvodstvo: vsa okrožja;
                                 Lubuško vojvodstvo: vsa okrožja;
                                 Lodzsko vojvodstvo: vsa okrožja;
                                 Malopoljsko vojvodstvo: vsa okrožja;
                                 Mazovijsko vojvodstvo: vsa okrožja;
                                 Opoljsko vojvodstvo: vsa okrožja;
                                 Podkarpatsko vojvodstvo: vsa okrožja;
                                 Podlaško vojvodstvo, naslednja okrožja: grajewski, kolneński, łomżyński, Łomża, wysokomazowiecki, zambrowski.
                                 Pomorjansko vojvodstvo: vsa okrožja;
                                 Šlezijsko vojvodstvo: vsa okrožja;
                                 Svetokriško vojvodstvo: vsa okrožja;
                                 Varminsko-mazursko vojvodstvo: vsa okrožja;
                                 Velikopoljsko vojvodstvo: vsa okrožja;
                                 Zahodnopomorjansko vojvodstvo: vsa okrožja.
                              
                           
               “